钦定古今图书集成/明伦汇编/官常典/第735卷 > 钱清
## 钦定古今图书集成/明伦汇编/官常典/第735卷 > 钱清

按《青阳县志》：“清字公清，倜傥好义，精数术。元末兵兴，
集义旅，卫乡邑，与赵普胜立寨相望。寇来则拒，退则
率乡人耕稼以为食，民多赖之。大将常遇春遣院判
赵忠攻青阳县，即率众归命，授陕西宁夏卫正千户，
后擢莱州卫指挥使。吴元年调征张士诚，战不利，独
挺身格斗，遂死于阵。清居家时，尝筑九华山房，王忠”
文公为之记。忠文公后伏节滇南，盖志相合也。